Diari Oficial de la Generalitat Valenciana


Sumari del DOGV 7687, del 29-12-2015 (2015/10690)

RESOLUCIÓ de 18 de desembre de 2015, del president de CulturArts Generalitat, per la qual s'amplia el termini de justificació de les subvencions per a la producció audiovisual de 2015, en el marc de la Resolució de 21 de maig de 2015, de la presidenta de CulturArts Generalitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7687

Data del DOGV
:   29-12-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/10610


Data del document
:   18-12-2015

Organisme emissor
:   Culturarts Generalitat

Tipus de document
:   Resolució

Anàlisi jurídica

 Descriptors 

:   * Culturarts Generalitat
    * ajuda pública

RESOLUCIÓ de 18 de desembre de 2015, del president de CulturArts Generalitat, per la qual s'amplia el termini de justificació de les subvencions per a la producció audiovisual de 2015, en el marc de la Resolució de 21 de maig de 2015, de la presidenta de CulturArts Generalitat. [2015/10283]  
Per la Resolució de 21 de maig de 2015, de la presidenta de CulturArts Generalitat (DOCV 7531, 22.05.2015), es van convocar subvencions per a la producció audiovisual, i es va establir en la base novena.1.a que el termini perquè els beneficiaris puguen presentar la justificació de la subvenció en els termes descrits en aquesta mateixa base finalitzarà el dia 31 de desembre de 2015.  
Pel Decret 141/2014, de 5 de setembre, del Consell, publicat en el Diari Oficial de la Comunitat Valenciana número 7355, de 8 de setembre de 2014, que modifica el Reglament d'organització i funcionament de CulturArts Generalitat, aprovat pel Decret 5/2013, de 4 de gener, s'atribueix en l'article 2.2.l a l'ens, entre les seues funcions, la convocatòria i gestió de subvencions, ajudes i incentius de les diferents matèries culturals integrades en CulturArts Generalitat, i confereix en l'article 4.2.j l'atribució de resoldre la concessió dels incentius, ajudes i subvencions al president de l'entitat, que és la titular de la conselleria que té les competències en matèria de cultura.  
  
En vista de la fase en què es troba el procediment de concessió de les ajudes, amb demores indesitjades en la tramitació d'aquestes per la complexitat del procediment i per les incidències produïdes, i com que està pròxim el venciment del termini de justificació de les ajudes encara pendents de publicació, a fi que els beneficiaris de les ajudes disposen del temps suficient per a justificar-les després de ser concedides, és necessari ampliar el termini durant l'exercici de 2016 per a fer-ne la justificació en una data posterior a la consignada en la base novena.1.a mencionada.  
L'article 49 de la Llei 30/1992 preveu la possibilitat d'ampliació dels terminis establits si les circumstàncies ho aconsellen i amb això no es perjudica el dret de tercers, la qual s'haurà de produir amb antelació al venciment assenyalat adés.  
Vistos l'article 49 de la Llei 30/1992, en relació amb l'article 70 del Reial Decret 887/2006, de 21 de juliol, que aprova el Reglament de la Llei 38/2003, General de Subvencions, fent ús de les facultats que em confereix l'article 4.2.j del Decret 141/2014, de 5 de setembre, del Consell, i a proposta del director general de CulturArts Generalitat, resolc:  
  
  
Primer  
Ampliar el termini per a la justificació de les subvencions per a la producció audiovisual, en el marc de la Resolució de 21 de maig de 2015, de la presidenta de CulturArts Generalitat (DOCV 7531, 22.05.2015), i establir com a nou termini màxim per a la justificació de les subvencions concedides en virtut de la resolució esmentada el d'un mes des de la publicació en el Diari Oficial de la Comunitat Valenciana de la resolució de concessió de les ajudes.  
  
Segon  
Publicar aquesta resolució d'ampliació de termini en el Diari Oficial de la Comunitat Valenciana, als efectes previstos en l'article 49.1 i 59.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
Tercer  
Contra aquesta resolució no es pot interposar cap recurs d'acord amb el que estableix l'article 49.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 18 de desembre de 2015. El president de CulturArts Generalitat: Vicent Marzà Ibáñez.